# data[].attributes.body
Pelissä rakennetaan klaaneja ja sovitaan yhteinen tavoite esim. kerätään viikonlopun aikana tietty määrä kruunuja. Pelissä  voi muodostaa klaanin yhdessä vaikka nuorisotilan tai työpajan nuorten kanssa.

Lisäksi pelin aikana voi hyödyntää vaikkapa discord chat for gamesia jonka avulla keskustelu ja yhteisöllisyys vahvistuu. Myös klaanien välistä yhteistyötä voi toteuttaa tämän avulla.

Digitaalisen kohtaamisen lisäksi voi järjestää vakka ajoittain livemiittejä, jolloin pelaajat voivat kohdata fyysisesti ja tutustua toisiinsa yhdistävän kiinnostuksen kohteen merkeissä.

Inka Karjalainen

# data[].attributes.body
b) Uhkaavasti näyttää siltä, että Pokémon Go-pelin suurin huuma on jo laantumassa, osittain täällä Suomessa sääolosuhteidenkin takia, mutta uskon ja luotan siihen, että kesän tullessa pelaajia taas alkaa näkyä katukuvassa.
Pelin taustalla on nerokas idea, jonka hyödyntämisideoita kannattaisi ehdottomasti käyttää enemmän myös nuorisotyössä. Esimerkiksi Kuopiossa tätä onkin jo hyödynnetty.

Pelaaminen on jo itsessään yhteisöllisyyttä luovaa - onhan se konkreettista tekemistä pelin äärellä. Nuorilla pysyy mielenkiinto ja myös tällaiset pelimaailman keltanokat, kuten esimerkiksi minäkin olen, saadaan innostumaan hämmentävästä uudesta keksinnöstä, joka hyödyntää lisättyä todellisuutta. Uteliaisuus siis heräsi aikoinaan ja minäkin kokeilin peliä.

Aikaisemmissa kirjoituksissa on tuotu myös esille eri kulttuuritaustoista tulevien nuorten huomioon ottaminen peleissä. Pokémon Go:ta pelatessa voisi hyödyntää esimerkiksi kaupunkien paikannusmenetelmää sekä nähtävyyksiä ja kielimuurikin madaltuisi. Joillekin nuorille pelin pelaaminen taas voi olla voimaannuttava kokemus, mikäli kotoa lähteminen on voinut aikaisemmin olla ison kynnyksen takana.

Essi Heinonen

# data[].attributes.body
Olemme jo tovin kehitelleet Messuorganisaatioiden kanssa ajatusta "digimessuista", jossa esim. Kirjamessuista luodaan pelipohjainen virtuaalimaailma, jossa "asiakas" pääsee aktiivisesti osallistumaan messuille. Luennot, esiintymiset sekä yritykset olisivat kohdattavissa virtuaalisesti ja pohjaa voisi käyttää samalla messuille reaalisti osallistuen. Esim. nuorten kohdalla koulut voisivat luoda messuille tehtäviä, joita oppilaat suorittaisivat messupeliä pelaten. Lisäksi nuoret voisivat luoda materiaalia, esim. kirjailijahaastatteluja lisäten. Messuja voisi näin rakentaa yhdessä asiakkaiden kanssa jo hyvissä ajoin ja myös asiakkaan ääni toteutuksesta pääsisi paremmin esiin. Vuosien myötä alustasta kehittyisi loistava kokonaisuus, jossa tieto, taito ja tapahtunut olisi kootusti tallella ja hyödynnettävissä.

Dialogisuus, kuuleminen sekä osallistaminen tulisivat esiin yhteistä "maailmaa" luoden. Nuoret eivät ole kovin aktiivisia messukävijöitä, joten peli voisi aktvoida monet osallistumaan ja kiinnostumaan erilaisista aiheista enemmän.

Terhi Palmu

# data[].attributes.body
Minun pelissäni harjoiteltaisiin mm. kesätyönhakua, pääsykoehaastatteluita ja muunlaisia esiintymistilanteita, tietenkin rakentavassa, kehittävässä hengessä. Järjestäisimme yläkouluissa pelitunteja, jolloin nuoret pääsisivät tutustumaan peliin juuri kesätyönhakuun liittyen. Pelin avulla nuoret voisivat harjoitella todenmukaisia haastavia tilanteita etukäteen, nuoret saisivat palautetta esiintymisestään ja vastauksistaan, sekä vinkkejä kuinka he voisivat parantaa esiintymistään. Näin pelaaminen lisäisi pelaajien itsevarmuutta työnhaussa. Pelissä voisi olla myös ulottuvuus, jossa nuori voisi itse toimia työnantajana tai muuna haastattelijana,  ja kokeilla vastuullista roolia turvallisessa ympäristössä.

Tällaisen pelin kautta voisi nuorilla olla mahdollista työllistyä ihan oikeasti esimerkiksi kesätyösetelityöhön, kun peli kehitettäisiin yhteistyössä esimerkiksi yrittäjien liiton kanssa. Peli olisi roolipeli, mutta nuorilla olisi mahdollisuus esiintyä myös omana itsenään, etenkin jos pelin avulla olisi oikeasti mahdollisuus löytää itselle kesätyöpaikka. - Hanna Mettovaara

# data[].attributes.body
Olisi hienoa jos olisi peli, jossa otettaisiin kantaa maailmanlaajuisiin ongelmiin. Esimerkiksi toimintapeli, jossa pelastettaisiin ihmiskaupan uhreja tai vastustettaisiin sademetsien hakkaamista tai pyrittäisiin vaikuttamaan saastepäästöihin. Pelin pitäisi olla sellainen, joka imee pelaajan mukaansa, jotta nuoretkin jaksaisivat sitä pelata.

Tiettyyn ongelmaan voisi liittyä sekä toimintapeliosuuksia (esim. poliisit tekevät ratsian ihmisiä kuljettavaan alukseen) että ongelmanratkaisua (esim. poliittista vaikuttamista, neuvottelutaitoja, jälkihoitoa uhreille). Peli toisi esille ongelmien moniulotteisuuksia (esimerkiksi vaateteollisuuden ongelmallisuus eri portaissa; rooli olisi vaatetehtaan johtaja Bangladeshissa kun työntekijöiden olot ovat järkyttävät mutta länsimaiset vaatebrändit vaativat alhaisempia hintoja jatkuvasti). Ryhmäpelissä ryhmän jäsenet voisivat saada eri rooleja jolloin omat päätökset saattaisivat vaikuttaa kaverin pelaamiseen ja yhteistyöllä vain päästäisiin eteenpäin ongelman ratkaisemisessa.

Toiminta-/ongelmanratkaisuosuuden rinnalla olisi keskustelufoorumeja joissa pääsisi pohtimaan pelin herättämiä ajatuksia niin oman ryhmän kesken kuin sitten aiheeseen perehtyneiden ammattilaisten kanssa. Lisäksi olisi ’call for action’, jossa nuori voisi jotenkin konkreettisesti todellisessa elämässä osallistua ongelman ratkaisemiseen, esimerkiksi ihmiskauppaan liittyen kannustettaisiin osallistumaan Dressemberiin.
Nuorisotyössä voisi kerätä oman tiimin pelaamaan ja tämän jälkeen käydä myös livenä keskustelua aiheen herättämistä ajatuksista.

# data[].attributes.body
Pelin ideana on nimensä mukaisesti auttaa "kaveria". Kaveri voi olla aidosti joku oma kaveri, joka pelaa samaa peliä tai joku tuntematon nuori, joka on kirjautunut pelialustalle pelaamaan kyseistä peliä. Pelissä on pelaajan kunnan palveluita, jotka toimivat myös aidossakin elämässä; työkkäri, Kela, sosiaalitoimi, mielenterveys- ja päihdepalvelut, poliisi, järjestöt ja yhdistykset jne. Peliin luodaan oma hahmo, joka voi keskustella muiden hahmojen kanssa. Pelissä on kahdenlaisia pelaajia: nuoria, jotka auttavat ja nuoria, jotka etsivät apua. Esimerkkinä: Apua etsivän nuoren hahmo kirjautuu pelialustalle. Nuori kirjoittaa hahmona "auttakaa auttakaa, missä Porissa pääsee tekemään savitöitä??" Jotta nuori pääsee etenemään pelissä, tulee jonkun nuoren häntä auttaa. Auttava nuori kirjoittaa oman hahmonsa kautta "käy kurkkaamassa kansalaisopisto-stopilla mitä siellä sanotaan savityökursseista". Apua tarvitseva nuori pääsee liikkumaan pelialustalla, klikkaa auki kansalaisopisto-stopin, jonka kautta kaikki tieto kansalaisopistosta ja eri kursseista aukeaa. Pelialustalla on myös nuorisotyön ammattilaisia auttamassa vaikeissa tilanteissa ja pitämässä silmällä, että kaikki sujuu ja nuoret ovat toisilleen asiallisia. /Moona Hellsten

# data[].attributes.headline
B) Eija Ukonaho (Olisin tosi kiitollinen että tätä ei poistettas täältä eli älä paina roskakori kuvaketta!!!! En jaksa uusia näitä viestejä.)

# data[].attributes.subject
B) Eija Ukonaho (Olisin tosi kiitollinen että tätä ei poistettas täältä eli älä paina roskakori kuvaketta!!!! En jaksa uusia näitä viestejä.)

# data[].attributes.body
Itsellä tuli mieleen tämä habbo hotel peli: https://www.habbo.fi/playing-habbo/what-is-habbo
Se on ainakin sellainen, missä mahdollistuu myös ammattilaisten mukanaolo. Tosin mietin tuota, että onko habbo sitten jo vähän vanha juttu. Kuka tekee töitä nuorten kanssa niin varmaan osaa vastata tähän? Jos kehittelisin pelin niin se ois varmasti joku tällainen verkkomaailma, jonne vois perustaa erilaisia yhteisöjä ja siellä voi olla mukana ihan kuntatason toimijoita esim. terveydenhoitoala.

# data[].attributes.body
Jos kerran käytössäni on maan parhaat pelintekijät, niin tottahan haluan kehittää oman pelin :)
Se voisi olla roolipeli, jossa porukka on esim. saarella tai paikassa, josta ei vain lähdetä pois. Peliin kirjautuessa arpa ratkaisee profiilin, jossa kaikille tulee erilaisia kansallisuuden ja kulttuuritaustan tai profiilin voi valita itse. Pelaajaporukan tehtävänä on rakentaa saarelle yhteinen kylä ja eri palveluja. Osa voi tehdä asunnon itse ja osa ainakin aluksi pärjätä yksinään. Koska kyseessä on monta eri kulttuuria ja eri taustoista tulevia, varmaan kohtaamista ja dialogia syntyy. Jokaisen tehtävänä on saada oman osaamisensa ja tietonsa kautta vietyä asiaa eteenpäin.  Peli ohjaa kullekin tulleen profiilin mukaisesti mm. tapoja ja puitteita. Samalla oppii uusia asioita eri kulttuureista, suvaitsevaisuutta jne… Pois pääsee, kun oppii ymmärtämään ja kuulemaan toista ja oppii tekemään yhteistyötä....
- Tarja Immonen

# data[].attributes.body
Valitsin jo olemassa olevan pelin: Habbo Hotellin. Habbo Hotel on yli 13- vuotiaille tarkoitettu virtuaaliyhteisö/peli, eli juurikin nuorille suunnattu. Habbossa voidaan mm. luoda oma hahmo, tavata kavereita ja myös hankkia uusia kavereita, chattailla sekä rakentaa huoneita ja pelata pelejä. Dialogisuus ja kohtaaminen ovat mielestäni molemmat hyvin keskeisiä pelissä. Habbossa toimii Netari, jossa tehdään nuorisotyötä. Siellä nuorten kanssa voidaan jutella ja nuoret voivat vaikka pyytää apua ja tukea mieltä painavissa asioissa nuorisotyöntekijöiltä. Kohtaaminen Habbossa tapahtuu virtuaaliympäristössä, kun taas dialogisuus chattaillen. Netarin kautta nuori voi saada esimerkiksi apua työ- ja koulu asioissa. Nuori löytää Netari ohjaajat Habosta esimerkiksi ma-to Habossa pidettävistä Habbo-illoista.

- Milla Ojala

# data[].attributes.body
Lisää Padlet-alustalle oma ajatuksesi siitä, miten nuorten kohtaamista ja dialogisuutta voi edistää pelien avulla. Tehtävänä on joko ideoida oma peli tai esitellä jokin olemassaoleva peli. Lisäksi tehtävänä on kommentoida ryhmäsi jäsenen kirjoittamaa idea tai esimerkkiä.
Vastaa  kysymykseen a) tai b).
a) Jos saisit käyttöösi Suomen parhaat pelin tekijät, millaisen nuorten kohtaamista ja/tai dialogisuutta edistävän pelin ideoisit?
b) Millainen jo olemassa oleva peli mahdollistaa dialogisuuden ja kohtaamisen nuorisotyössä? Kuvaile ja kerro esimerkki.
Pääset lisäämään tekstiä, kuvan, liitteitä tai videon klikkaamalla plus (+) -merkkiä. Halutessasi muotoilla tekstiä, maalaa ensin teksti,jolloin näet muotoiluvaihtoehdot. Voit kommentoida muiden palautuksia Lisää kommentti -kohdassa. Jos sinulla on tunnukset Padletiin, voit myös kirjautua. Muista lisätä nimesi omiin kommentteihisi.